laion/Wikipedia-Exotic huggingface dataset:
Itaalia Keele ja Kommunikatsiooni Ülikool

Itaalia Keele ja Kommunikatsiooni Ülikool (Libera Università di Lingue e Comunicazione IULM) on ülikool, mis asub Milanos, Itaalias. Ülikool on asutatud aastal 1968. Selle asutajaiks olid itaalia luuletaja Carlo Bo ning Bocconi ülikooli hispaania ja prantsuse keele ja kirjanduse professor Silvio Baridon.
Ilja Mihhejev

Ilja Andrejevitš Mihhejev (vene keeles Илья Андреевич Михеев; sündinud 10. oktoobril 1994 Omskis) on Venemaa jäähokimängija, kes mängib NHL-i klubis Vancouver Canucks ründajana paremäärel. Ta alustas klubikarjääri kodulinnas. Hooajal 2014/15 debüteeris ta KHL-is Omski Avangardi meeskonnas. Alates järgmist hooajast kuulus ta Avangardi põhikoosseisu. Hooajal 2015/16 lõi Mihhejev KHL-is kaheksa väravat ja andis kümme väravasöötu. Hooajal 2017/18 tõusis ta Avangardi hooaja resultatiivseimaks mängijaks (19+19). Järgmisel hooajal tegi ta veelgi parema hooaja, kui lõi 23 väravat ja andis 22 väravasöötu. Hooajal 2018/19 jõudis ta Avangardiga lisaks Gagarini karika finaali, kus kaotati Moskva CSKA-le mängudega 0:4. 2019. aastal valiti Mihhejev KHL-i tähtede mängule ja hooaja lõpus liigahooaja sümboolsesse koosseisu. 2019. aasta mais sõlmis ta üheaastase lepingu NHL-i klubiga Toronto Maple Leafs. NHL-is debüteeris ta 2. oktoobril 2019 mängus Ottawa Senators vastu ja lõi selles mängus kohe ka värava. 2019. aasta detsembris sai ta vigastada ja jäi ülejäänud põhihooajast eemale. 39 põhihooaja mänguga jäi tema arvele kaheksa väravat ja 15 väravasöötu. 2020. aasta oktoobris pikendas ta Maple Leafsiga lepingut kahe aasta võrra. Hooajal 2021/22 tegi Mihhejev NHL-is seni oma resultatiivseima hooaja (21+11). 2022. aasta juulis sõlmis Mihhejev nelja-aastase lepingu Canucksiga. Venemaa jäähokikoondise koosseisus osales Mihhejev 2018. aasta maailmameistrivõistlustel. https://www.eliteprospects.com/player/180935/ilya-mikheyev (vaadatud 25.11.2023) "Maple Leafs Sign Ilya Mikheyev to Entry Level Contract". Toronto Maple Leafs. 6. mai 2019. Vaadatud 6. mail 2019. Shilton, Kristen (20. oktoober 2020). "Toronto Maple Leafs sign winger Ilya Mikheyev to two-year deal - TSN.ca". TSN (inglise). Vaadatud 24. oktoobril 2020. "Canucks agree to terms with Ilya Mikheyev". Vancouver Canucks. 13. juuli 2022. Vaadatud 13. juulil 2022. Ilja Mihhejev NHL.com lehel Ilja Mihhejev hockeydb.com lehel
Leopold von Schwanenberg

Leopold Reinhold Hermann von Schwanenberg (ka Leopold Witte von Schwanenberg; 18. märts 1765 – 11. märts 1847 Põltsamaa) oli saksa päritolu Venemaa keisririigi sõjaväelane. Ta on maetud Põltsamaa saksa kalmistule. Leopold von Schwanenbergi esiisa Heinrich Witte sai Rootsi aadlisuguvõsa staatuse 13. oktoobril 1652. Oli korduvalt abielus. Esimene naine oli Dorothea geb. Schrader, kellele ta ostis 15. veebruaril 1794 Võnnu lähedal asunud Catarinenbergi (Meschak) mõisa. Müüs mõisa pärast naise surma 1819. aasta 2. juunil 3700 rubla eest Hiljem abiellus Elisabeth Charlotte Eleonore von Kirchneriga (neiupõlvenimi Taube, olnud eelnevalt abielus veel Gustav Reinhold von Knorringiga (17.04.1781 - 19.10.1829), kellele ta ostis 15. septembril 1817 18000 rubla eest Kanepi kihelkonnas asunud Heisri rüürtlimõisa(Neu-Pigant). Elisabeth Charlottega sündis neil tütar Emilie Witte von Schwanenberg (07. oktoober 1814 - 05. oktoober 1853). Pärast Elisabeth Charlotte surma abiellus Caroline Helene Leopoldine von Rennenkampfiga (12.09.1815 - 22.08.1861). Schlegel, Ernst Bernhard. Klingspor, Carl Arvid. Den med sköldebref förlänade men ej å riddarhuser introducerade Svenska adelns ättar-taflor. Stockholm: P. A. Norstedt & Söner, 1875, lk 3271 Der Adel der russischen Ostseeprovinzen, Teil 1: Die Ritterschaft, Bd. 2: Edelleute (Hertell - Zoritsch); Nachträge und Berichtigungen, Nürnberg 1898, lk 430 Beiträge zur Geschichte der Rittergüter Livlands. Zweiter Teil, Der lettische District. Albanus, Dresden 1885,lk 246
Kristine Stavås Skistad

Kristine Stavås Skistad (sündinud 8. veebruaril 1999) on Norra murdmaasuusataja, kes võistleb põhiliselt sprindis. Konnerud Ski ridades võistlev Skistad tuli 2016. aastal Norra juunioride meistriks 7,5 km klassikas ning 2017. aastal Norra juunioride meistriks sprindis ja 5 km klassikas. 2017. aasta juunioride suusatamise maailmameistrivõistlustel Soldier Hollow's saavutas ta sprindis 12. ja teatesõidus 11. koha. Järgmisel aastal võitis ta Gomsis toimunud juunioride suusatamise maailmameistrivõistlustel sprindis hõbemedali. Samuti tuli ta 33., teatesõidus seitsmendaks ja 5 km klassikas viiendaks. 2018. aasta Norra juunioride meistrivõistlustel Oslos ja Steinkjeris võitis ta sprindi ja 5 km vabatehnikasõidu. Märtsis 2018. aastal võistles ta esimest korda murdmaasuusatamise maailma karikasarja etapil Drammenis ja tuli sprindis 51. kohale. Pärast teist ja esimest kohta sprindis FIS-i võistlustel Beitostølenis ja Gålås hooaja 2018/19 alguses teenis ta oma esimesed maailma karikasarja punktid Lillehammeri etapi viienda kohaga. 2019. aasta juunioride suusatamise maailmameistrivõistlustel Lahtis võitis ta sprindis ja teatesõidus kuldmedali. Veebruaris 2019. aastal tuli ta Norra juunioride sprindimeistriks, sai Seefeldis toimunud suusatamise maailmameistrivõistlustel sprindis 11. koha. 2022. aasta aprillis tuli ta koos Maria Hartz Mellinguga Norra võistkondlikuks sprindimeistriks. Skistad sai oma esimese MK-etapi võidu, kui võitis 28. jaanuaril 2023 Les Rousses'is klassikatehnikasprindi. Planica MM-võistlustel saavutas ta sprindis viienda koha. Pärast MM-i võitis ta MK-etappidel ülejäänud neli sprindivõistlust, esmalt kodus Drammenis, seejärel Falunis, Tallinnas ja Lahtis. Kristine Stavås Skistad Rahvusvaheline Suusaföderatsiooni veebilehel
Robin Kristofer Kukk

Robin Kristofer Kukk (sündinud 23. augustil 2004) on saate “Eesti otsib superstaari” üheksanda hooaja superfinalist, kus ta saavutas kolmanda koha. Robin on pärit Tallinnast, elas kuni 2015 aastani Rae vallas, Peetris. 2015. aastal kolis ta perega Austraaliasse, Sydneysse. Enne seda on ta oma haridusteed käinud Vanalinna Hariduskollegiumis ja Austraalias on ta oma haridusteed käinud Rouse Hill High Schoolis. Praegu õpib superstaarihakatis Austraalias ülikoolis Sydney Conservatorium of Music, kus ta õpib muusikat ja heliloomist. Tal on kahe sõbraga Austraalia roki- ja indie-roki bänd Jericho, kes komponeerib muusikat, segades inspiratsiooni mineviku ja oleviku muusikast. Bändi liikmed on solist Robin, kitarrist Darragh Gammell ja trummar Hayden Samuels. Lisaks tegeleb Robin ka näitlemise kui ka kitarri mängimisega. Robini superstaari saate esitusi kui ka tema bändi esitusi saab vaadata YouTube'ist Robini isa Martin Kuke YouTube'i kanalilt. Laulud/Albumid: "Second Hand Heat" EP(2022) "Jesus Had Tough Year" (2023) StarNow profiil Instagrami konto Jericho Instagrami konto
Ryōta Yamamoto

Ryōta Yamamoto (jaapani 山本 涼太, Yamamoto Ryōta; sündinud 13. mail 1997) on Jaapani kahevõistleja, olümpiamedalist. 2022. aasta taliolümpiamängudel Pekingis võitis ta Jaapani meeskonna koosseisus suure mäe võistluses pronksmedali. Ryōta Yamamoto FISi kodulehel
Svitava

Svitava on jõgi Tšehhis Pardubice ja Lõuna-Morava maakonnas, Svratka vasakpoolne lisajõgi. Jõgi saab alguse Svitavy kõrgustikus umbes 472 meetri kõrguselt üle merepinna. Brno linna lähedal umbes 191 meetri kõrgusel üle merepinna ühineb Svratka jõega. Ühinenuna suubuvad Mikulovi linna lähedal umbes 162 meetri kõrgusel üle merepinna vasakult Thayasse. Svitava jõe pikkus on 98,4 km, valgala pindala 1149,4 km². Jõe org on tihedasti asustatud. Suurematest linnadest asuvad jõe ääres Svitavy, Blansko ja Brno. Teised tähelepanuväärsed asulad on Hradec nad Svitavou, Banín, Březová nad Svitavou, Brněnec, Rozhraní, Stvolová, Skrchov, Letovice, Boskovice, Skalice nad Svitavou, Lhota Rapotina, Doubravice nad Svitavou, Rájec-Jestřebí, Ráječko, Olomučany, Adamov, Bílovice nad Svitavou. Svitava kolm suuremat lisajõge on Křetínka, Punkva ja Bělá. DIBAVOD, vaadatud 3.03.2023.
Punkva

Punkva on jõgi Tšehhis Lõuna-Morava ja Olomouci maakonnas, Svitava jõe vasakpoolne lisajõgi. Jõe pikkus on 26 km, valgala pindala 170 km². DIBAVOD, vaadatud 3.03.2023.
Sasikammik

Sasikammik (Xylodon) on klassi Agaricomycetes kuuluv kandseente perekond. Seeneperekond sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar. Xylodon radula – hambune sasikammik, varem ka Sistotrema radula, Basidioradulum radula ja Hyphoderma radula Xylodon raduloides – liibuv sasikammik Sasikammik andmebaasis eElurikkus.
Lyomyces

Lyomyces on klassi Agaricomycetes kuuluv kandseente perekond. Lyomyces crustosus Lyomyces andmebaasis eElurikkus.
Laoküla merelaager

Laoküla merelaager on Paldiski lähedal Pakri lahe kaldal Laokülas suveti korraldatav vahetustega merendusteemaline laste- ja noortelaager. Suve jooksul toimub 5 laagrivahetust. Ühes laagrivahetuses osaleb 40 noort ja 5 laagrikasvatajat. Üks täispikk vahetus kestab 12 ja lühike vahetus 8 või 6 päeva. Tõenäoliselt on tegemist pikima vahetusekestusega noortelaagriga Eestis. Laagrivahetuse jooksul õpitakse juhendajate käe all väikeste purjejahtide ja paatidega sõitmist ning teiste lihtsamate ujuvvahendite kasutamist. Laagriõhtuid ja tormipäevi sisustatakse tavapäraselt lõkkeõhtute, diskode, matkade ja mitmesuguste võistlustega. Laagri eelkäijaks loetakse Muhu saarel Simistes 1972–1989 tegutsenud Eesti Noorte Mereklubi merelaagrit. 1989. aastal lõpetaks Muhu omavalitsus Simistes mereklubi laagrikoha kasutamise, misjärel tuli ära viia varustus ja hakata otsima noortele uut sobivat laagrikohta. Paldiski lähedal Laokülas korraldati mereklubi noortele laagreid alates 1999. aastast. 2005. aastal lõpetati aga Noorte Mereklubi, kui huvikooli tegevus Tallinna linna poolse rahastamise piiramisega. Populaarsete suviste merelaagrite korraldamist Laokülas jätkas 5. veebruaril 1999 asutatud MTÜ Noorte Mereklubi. Algselt oli tegemist lihtsa rannaalaga, kus telkida, kuid aegamisi on välja ehitatud esmavajalikku laagritaristut. Laagri koduleht
Mailberg

Mailberg on vald (Marktgemeinde) Austrias Alam-Austria liidumaal Hollabrunni ringkonnas. Esmakordselt 1055. aastal ürikuis mainitud Mailbergi loss (saksa: Schloss Mailberg) kuulub alates 1146. aastast Malta ordu Austria suurkloostrile. See on tuntud oma veinitootmise poolest ja toimib nüüd kui lossihotell ja kui kohaliku veinivalmistajate kogukonna "Mailbergi org" vinoteek. Mailbergis on mitmeid veinitootmise pereettevõtteid, millest suurim on Weingut Hagn. Mailbergi piirkonna tähelepanuväärseim viinamarjasort on Grüner Veltliner, valge veini sort, mis Mailbergi ümbruses arendab vürtsikamat ja piprasemat iseloomu. Kuigi veinitootjad on peamiselt tuntud valgete veinide tootmise poolest, toodavad veinitootjad ka punast veini. Kõige silmapaistvam punase viinamarja sort on Zweigelt, mida kasvatatakse Austrias laialdaselt. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Maissau

Maissau on linn (Stadtgemeinde) Austrias Alam-Austria liidumaal Hollabrunni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Nappersdorf-Kammersdorf

Nappersdorf-Kammersdorf on vald (Marktgemeinde) Austrias Alam-Austria liidumaal Hollabrunni ringkonnas. Nappersdorf-Kammersdorf asub Alam-Austria Weinvierteli piirkonna kõrgustikul Hollabrunnist kirdes, u. 70 km Viinist põhja pool teel Hollabrunnist Laa an der Thayasse. U. 7,05 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Mimeetilisus

Mimeetilisus on kirjandusteaduse oskussõna, mis tähendab tegelikkuse peegeldumist ehk realismi. Mimees Märt, Väljataga. "21. sajandi eesti kirjandus". ERR 03.11.2021. Vaadatud 29.12.2023.
Narmaspoorne näsanahkis

Narmaspoorne näsanahkis (Hyphodontia raduta) on taelikulaadsete seltsi kuuluv kandseente liik. Narmaspoorne näsanahkis andmebaasis eElurikkus
Botaanikute loend

Siin on loetletud botaanikuid. # A B C D E F G H I J K L M N O P Q R S Š Z Ž T U V W Õ Ä Ö Ü X Y Hans Günther Aach Heinrich Aasamaa Robert Abolin Erik Acharius Adam Afzelius Juhan Aidas William Aiton Friedrich Gottlieb Bartling Anton de Bary Karl August von Bergen Antonio Bertoloni Josias Braun-Blanquet Robert Brown Fedor Bucholtz Alexander Georg von Bunge Alphonse de Candolle Augustin Pyrame de Candolle Élie-Abel Carrière George Washington Carver Joseph Philippe de Clairville Hugo Conwentz Heinrich Johann Nepomuk von Crantz David Don David Douglas Johann Christoph Döll Karl Eichwald Leonid Enari Stephan Endlicher Johann Friedrich Eschscholtz Giovanni Faber Albert Frank John Fraser Guglielmo Gasparrini Gottfried Albert Germann Peter von Glehn Dominique Alexandre Godron George Gordon Samuel Frederick Gray Hugo Gunckel Lüer David Hieronymus Grindel Gerhard Hansman Arthur Hill Hassall Bert Holm William Hooker Nele Ingerpuu Wilhelm Johannsen Antoine Laurent de Jussieu Bernard de Jussieu Aino Kalda Maret Kask Jaan Kivistik Andres Koppel Heljo Krall Porfiri Krõlov Toomas Kukk Ülle Kukk Kalevi Kull Tiiu Kull Otto Kuntze Vilma Kuusk Aino Käärik Urmas Laansoo Liivia Laasimer Jean François Laterrade Carl Friedrich von Ledebour Mare Leis Elli Lellep John Lindley Karl von Linné Teodor Lippmaa Christian Luerssen Piret Lõhmus Gustav Mann Ann Marvet Viktor Masing Meeli Mesipuu Georg Mettenius Franz Julius Ferdinand Meyen Philip Miller Pavel Mištšenko Johan Andreas Murray Aime Mäemets Luis Née Helmut Neerut Eugen Niclasen Ülo Niinemets Eva Nilson Thea Normet Ivika Ostonen Jaanus Paal Taimi Paal Gerhard Pahnsch Aino-Helgi Paivel Aleksei Paivel Vaike Paju Peter Simon Pallas Anneli Palo Jaak Palumets Josif Pančić Elsa Pastak Elisabeth-Karin Peikel Ulve Pihlik Silvia Pihu Tõnu Ploompuu Eduard Friedrich Poeppig Nikolai Petrovitš Popov Kaljo Pork Maia Pork Jaan Port Grigori Potanin Beatrix Potter Karel Bořivoj Presl Visolde Puusepp Tihhon Rabotnov Elle Rajandu Leonti Ramenski Tiina Randlane Ludvig Raudsepp Haide-Ene Rebassoo Mari Reitalu Aliide Remmel Achille Richard Louis Claude Richard Avo Roosma Ejvind Rosén Edmund August Friedrich Russow Andres Saag Marianna Saar Bernhard Saarsoo Richard Anthony Salisbury Rein Sander Gaetano Savi Matthias Jacob Schleiden Olaf Schmeidt Leopold von Schrenck Theodor Schwann Friedrich Schmidt Christian Ernst Stahl Frederick Campion Steward Olof Swartz Anne-Liis Sõmermaa Alli Süvalepp Zheng Wanjun Heinrich Zollinger Joseph Gerhard Zuccarini Silvia Talts (1901–1992) Heiki Tamm Gavriil Tanfiljev Michele Tenore Armen Thahtadžjan Otto Wilhelm Thomé Thomas Thomson (1817–1878) Everard Ferdinand im Thurn Salomon Constantin Titius Hans Trass Tiiu Trei Jaan Tänavots August Vaga Nikolai Vavilov Esta Veski Vello Veski Gustav Vilbaste Linda Viljasoo Peeter Vissak Moritz Willkomm William Woodville Albert Üksip
Bečva

Bečva on jõgi Tšehhis Zlíni ja Olomouci maakonnas, Morava jõe vasakpoolne lisajõgi. Jõgi saab alguse Rožnovská Bečva ja Vsetínská Bečva jõe ühinemisel. Jõe pikkus on 62 km, valgala pindala 1626 km². Asulatest asuvad jõe ääres Valašské Meziříčí, Teplice nad Bečvou, Přerov. DIBAVOD, vaadatud 3.03.2023.
Sõrmeregister

Sõrmeregister ehk pöidlaregister (saksa keeles Daumenregister) on raamatu eeslõikesse lõigatud sälgud ja neisse märgitud tähestik või mõni muu raamatu sisus orienteerumist abistav märgistus (numbrid, sõnad vm). Sõrmeregistriga varustatakse eeskätt teatmeteosed, aga ka aadressi- ja telefoniraamatud, et mahukast raamatust oleks lihtsam soovitud kohta üles leida. Poolümara kujuga õõnsused paiknevad raamatu eeslõikel tavaliselt raamatu algusest lõpu suunas ülalt alla kulgeva trepina; nende täpne arv ja asetus sõltub raamatu kõrgusest ja paksusest. Sõrmeõõnsused varustatakse põhjas registrisiltidega, millele on trükitud tähed või numbrid ja mis juhivad raamatu lehitseja selle tähe või numbriga seotud leheküljele. register sisukord Raamatukogusõnastik[alaline kõdulink] Thumb index. - Bookbinding and the Conservation of Books. A Dictionary of Descriptive Terminology
Friedrich Wilhelm von Liphart (1663–1735)

Friedrich Wilhelm von Liphart (1663–1735) oli Rootsi sõjaväelane ja ooberst, kes osales Põhjasõjas ning juhatas Cēsise maakaitseväepataljoni. Friedrich Wilhelm von Liphart sündis 1663. aasta 16. juulil Friedrich ja Magdalena von Lipharti perekonda. 1685. aastal määrati Liphart krahv Carl Gustaf Oxenstierna kaaskonda Viinis. Seal liitus ta Keiserliku armeega ning sai 1687. aastal lipnikuks. Järgmisel aastal sai ta leitnandiks ning 1690 Diaková külas asuva reduudi komandandiks. 1691. aastal liitus ta Anhalti rügemendiga ning sai seal kapteniks. 1696. aastal sai Liphart Cēsises maakohtu assessoriks ning kolm aastat hiljem sõjakomissariks. 1701. aasta 7. aprillil edutati Liphart ooberstleitnandiks ning määrati Cēsise maakaitseväepataljoni juhatajaks. Üksus osales 1702. aastal ka Alūksne kaitsmisel, mille järel see laiali saadeti. 1710. aastal määrati ta Stockholmis värbamiskomisjoni esimeheks ning kolm aastat hiljem Malmö kindluse komandandiks. Friedrich Wilhelm von Liphart läks 1721. aastal ooberstina erru ning suri 1735. aasta 10. septembril. Friedrich Wilhelm von Liphart oli oma elu ajal abielus kolm korda: esimene kord Elisabeth Örneklou, siis Sofia Anna Klingspori ja lõpuks Margaretha Helena Engelhardtiga. Teisest ja kolmandast abielust sündisid vastavalt Per Ewert Wilhelm ja Hans Isak von Liphart. Tema vend oli Valmiera maakaitseväepataljoni juhtinud Franz Bernhard von Liphart. "Friedrich Wilhelm von Liphardt". Vaadatud 25.11.2023. "Karl XII:s officerare. Biografiska anteckningar". Vaadatud 25.11.2023. "Von Liphardt No. 2032". Vaadatud 25.11.2023. "Swedish Colours from Enlisted and Militia Units in the Baltic Provinces 1700-1710" (PDF). Vaadatud 25.11.2023.
Dilan Yeşilgöz-Zegerius

Dilan Yeşilgöz-Zegerius (sündinud 18. juunil 1977 Ankaras) on kurdi-türgi päritolu Hollandi poliitik, ta on 14. augustist 2023 liberaalse erakonna Rahvapartei Vabaduse ja Demokraatia Eest poliitiline juht. Ta on 10. jaanuarist 2022 Hollandi justiits- ja julgeolekuminister Mark Rutte neljandas valitsuses. Ta tuli aastal 1984 koos ema ja õega Hollandisse pärast seda, kui tema isa, Türgi inimõiguste aktivist Yücel Yeşilgöz (ta on zaza (üks kurdi subetnos) ja pärit Tunceli provintsist) oli kolm aastat varem poliitilise pagulasena ametiühingu ja muu poliitilise suunitlusega tegevuse tõttu Türgist lahkunud, Hollandis tegutses ta kriminalistina. Tema ema Fatma Özgümüş oli Hollandi Pagulasorganisatsioonide (Vluchtelingen Organisaties Nederland, VON) direktor. Aastal 1991 astus ta Valley Kolledž'isse Amersfoortis. Aastatel 1997–2003 õppis ta Amsterdami Vabas Ülikoolis kultuuri, organisatsiooni ja juhtimist. Aastatel 2004–2006 oli ta Amersfoorti kogukonna teadusliku uurimis- ja statistikabüroo töötaja. Aastatel 2006–2014 oli ta Amsterdami linnavolikogu ohutuse ja kindlustuse konsultant ning osales erinevates poliitilistes projektides. Alguses oli ta Amersfoorti Sotsialistliku Partei liige, kirjutas Tööpartei noortele ja oli vabatahtlik Roheliste Vasakpoolsete ridades. Aastatel 2004–2010 oli ta Amnesty Internationali spetsialist. Aastatel 2008–2011 ühiskondliku mittetulundusühingu SAVAN (Stichting Audiovisuele Anthropologie Nederland) juhatuse liige. Aastast 2010 on ta liberaalse erakonna Rahvapartei Vabaduse ja Demokraatia Eest liige. 2014. aasta kohalike omavalitsuste valimiste tulemuste põhjal valiti ta Vabaduse ja Demokraatia Rahvapartei hulgast Amsterdami linnavolikogu saadikuks. 2017. aasta parlamendivalimiste tulemuste põhjal valiti ta Hollandi parlamendi liikmeks. 2021. aasta parlamendivalimiste ajal valiti ta tagasi. 25. mail 2021 määrati ta Hollandi majandus- ja kliimapoliitika ministeeriumi riigisekretäriks. 10. jaanuaril 2022 määrati ta Hollandi justiits- ja julgeolekuministriks Mark Rutte neljandas valitsuses. Ta on aastast 2014 abielus René Zegeriusega.
Uku Kõrre

Uku Kõrre (sündinud 19. aprillil 2000 Tartus) on Eesti jalgpallur (keskkaitsja), kes mängib Eesti Premium liiga klubis Pärnu JK Vaprus. Kõrre alustas mängijakarjääri 2008. aastal Pärnu JK noortesüsteemis. 2015. aastal mängis ta lisaks Pärnu JK noorteklubile ka U17 Eliitliigas Pärnu JK Vapruse U17 võistkonnas, kus ta sai kirja 13 mängu ja ühe värava. 2016. aastal mängis ta U17 Eliitliiga II liigas Pärnu JK koosseisus 14 korral. 2016. aasta 15. mail tegi meeste meistrivõistluste debüüdi Pärnu Jalgpalliklubi koosseisus II liiga lõuna/lääne tsoonis. Kokku sai kirja 12 mängu ja 2 väravat. 2017. aastal liitus Kõrre Premium liiga klubiga Pärnu JK Vaprus. Debüüdi Vapruses ja ühtlasi Eesti kõrgliigas tegi ta 11. märts 2017 mängus Tartu JK Tammeka vastu, mis lõppes tulemusega 1:1. Ta sekkus mängu varumeeste pingilt poolajal. 2014. aastal mängis Kõrre ühe mängu Eesti U15 koondisega Eesti U17 Eliitliigas. 2018. aastal kuulus Kõrre Eesti U19 koondisse ja sai kirja kaks mängu. Uuendatud seisuga 25. november 2023 Eesti karikas Väikesed karikavõistlused, Üleminekumängud Kõik mängud ja väravad Väike karikas Kõik mängud üleminekumängud Pärnu JK Vaprus Esiliiga: 2020 U17 Pärnu JK-Eesti U15 mängu protokoll EJL kodulehel Uku Kõrre Eesti Jalgpalli Liidu kodulehel Uku Kõrre koondise statistika Eesti Jalgpalli Liidu kodulehel Transfermarkti profiil
San Luis Potosí osariigi lipp

San Luis Potosí lipp on San Luis Potosí osariigi lipp. Lipul on valgel taustal osariigi vapp. Lipu küljepikkuste suhe on 4:7. San Luis Potosí osariigi vapp Flags of the World. crwflags.com. Vaadatud 19.05.23
Paul Provenza

Paul Provenza (sündinud 31. juulil 1957 Bronxis) on Ameerika Ühendriikide näitleja. Paul Provenza andmekogus IMDb (inglise)
Nedvědička

Nedvědička on jõgi Tšehhis Vysočina ja Lõuna-Morava maakonnas, Svratka jõe parempoolne lisajõgi. Jõe pikkus on 28,5 km, valgala pindala 84,3 km². Nedvědička jõe ääres asuvad Rozsochy, Rodkov, Rožná, Jabloňov, Nedvědice jmt asulad. Jõe suudmes Nedvědička oru vasakul pool kõrgub keskaegne Pernštejni kindlus. DIBAVOD, vaadatud 3.03.2023.
Pernersdorf

Pernersdorf on vald (Marktgemeinde) Austrias Alam-Austria liidumaal Hollabrunni ringkonnas. Pernersdorf asub Alam-Austria Weinvierteli piirkonnas. Vaid u. 1,06 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pulkau

Pulkau on linn (Stadtgemeinde) Austrias Alam-Austria liidumaal Hollabrunni ringkonnas. Walter Ullmann, juudi ajaloolane, sündis seal. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ravelsbach

Ravelsbach on vald (Marktgemeinde) Austrias Alam-Austria liidumaal Hollabrunni ringkonnas. Ravelsbach asub Alam-Austria Weinvierteli piirkonnas. Vaid u. 4,25 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kodumaine viis

"Kodumaine viis" on Heino Elleri 1918. aastal kirjutatud keelpillipala. See on eesti klassikalise muusika üks populaarsemaid teoseid. "Kodumaine viis" on tsükli "Viis pala keelpilliorkestrile" (1953) viimane pala. Teose avastas Heljo Sepp, kes helilooja kodus vanu käsikirju läbi vaadates avastas mõned nimeta palad, millest ühele ta pani nimeks "Kodumaine viis". Eller pühendas selle seejärel Heljo Sepale. Arvo Pärt on kirjutanud, et Heino Elleri "Kodumaine viis" on aegade jooksul omandanud Eesti jaoks samasuguse sümbolväärtuse nagu Sibeliuse "Finlandia" Soome jaoks. Elleri «Kodumaine viis», pühendatud Heljo Sepale, Postimees, 14. oktoober 2002 https://www.emic.ee/?sisu=kasikirjad&mid=229&lang=est&action=view&id=1056&tid=10841 Neljapäeval algab „Heino Eller. Eesti eleegia“ kontserttuur Tõnu Kaljuste dirigeerimisel, Tallinna Kammerorkester, 10. august 2021